open-index/open-wikipedia-markdown huggingface dataset:
شیلا رامانی

**شیلا رامانی** ، سندھ کے شہر نوابشاہ میں 2 مارچ 1932ء کو پیدا ہوئی، اس کو **شیلا کیولرامانی** کے نام سے بھی جانا جاتا ہے۔ ہندوستانی اداکارہ تھی۔ اس کو بالی وڈ میں چیتن آنند نے متعارف کروایا تھا۔ اس کی وجہ شہرت فلم ٹیکسی ڈرائیور ہے اور سندھ میں سندھی فلم ابانا کی وجہ سے مشہور ہے۔ ان کا شمار چند سندھی اداکارائوں میں ہوتا ہے جو سندھ میں پیدا ہوئیں اور بالی ووڈ فلموں میں کام کیا۔

## ذاتی زندگی
رامانی کو مس شملا کا تاج 1950ء کو پہنایا گیا۔ رامانی اکثر فلموں میں امیر گھرانے کی لڑکی کا کردار نبھاتی تھیں۔ اس نے پاکستانی فلموں میں بھی کام کیا اس کے بعد ہندوستاں حجرت کرلی۔

شادی کے بعد راماںی امریکا چلی گئیں، اس اپنی زندگی کے آخری دن مدھیہ پردیش میں گزارے۔ 15 جولائی 2015ء کو ان کی وفات ہوئی، جبکہ ان کے شوہر جال کواسجی 30 سال پہلے فوت ہو چکے تھے۔ یہ اپنے بیٹوں راہول اور ظال کے ساتھ رہتی تھیں۔

## فلمی زندگی
* آنند ماتھ (1952)
* سرنگ (1953)
* تین بتیاں چار راستے (1953)
* ٹیکسی ڈرائیور (1954)
* نوکری (1954)
* مانگو (1954)
* مینار (1954)
* ريلوے پلیٹفارم (1955)
* فنتوش (1956)
* انوکھی (1956)
* ابانا (1958) — سندھی
* جنگل کنگ (1959)
* آوارہ لڑکی (1967)

## حوالہ جات

زمرہ:1932ء کی پیدائشیں
زمرہ:2015ء کی وفیات
زمرہ:بیسویں صدی کی بھارتی اداکارائیں
زمرہ:بھارتی فلمی اداکارائیں
زمرہ:ریاستہائے متحدہ میں بھارتی تارکین وطن
زمرہ:سندھی شخصیات
زمرہ:ہندی سنیما کی اداکارائیں
زمرہ:اندور کی اداکارائیں
زمرہ:سندھ کی اداکارائیں
زمرہ:سندھی سنیما میں اداکارہ
زمرہ:بھارتی سندھی شخصیات
عائلی قانون

**عائلی قانون**، جسے کبھی کبھی **قانونِ شادی** بھی کہا جاتا ہے، ایک ایسا قانون ہے جو خاندانی معاملات اور گھریلو تعلقات سے جڑا ہوتا ہے۔

## مجموعی خاکہ
جو موضوعات عام طور سے اس سلسلے میں اٹھائے جاتے ہیں وہ اس طرح ہیں:
* شادی، غیر شادی شدہ اتحاد اور گھریلو شراکت داری
** قانونی طور پر مسلمہ رشتے داری اور گھریلو تعلقات۔
** قانونی طور پر مسلمہ خاندانی رشتوں اور گھریلو رشتوں کا خاتمہ۔ اس میں طلاق، شادی کی تنسیخ، تقسیم جائداد، مابعد طلاق ادائیگی، بچوں کی نگہداشت، ان تک رسائی، بچوں کی کفالت وغیرہ شامل ہیں۔
* گود لینا جو عمومًا بچوں سے متعلق ہے، تاہم اس سے بالغ لوگ بھی متاثر ہو سکتے ہیں۔
* عاریتی مادریت، جس میں دوسروں کے بچوں کا بہ طور ماں پیدا کرنا شامل ہے۔
* بچوں کے تحفظ کا مقدمہ جو ممکنہ طور پر بچوں کے استحصال اور بچوں سے غفلت کی صورت میں ہو سکتا ہے۔
* کم سنی کی عدالت جو نابالغوں کے ان معاملات کا احاطہ کر سکتا ہے جو اوقاتی جرائم، کم سنی کا قانون جرم، کم سنوں کو با اختیار بنانے اور عدالتی چارہ جوئی سے متعلق ہیں۔
* پدریت: وہ مقدمے جو پدریت ثابت کرتے ہیں یا عام دعووں کی نفی کرتے ہیں۔

یہ فہرست تمام معاملوں کا احاطہ نہیں کرتی اور ملک اور دستور کے حساب سے مختلف ہو سکتی ہے۔

## قوانین میں تصادم

خاندان کے قانون میں کبھی کبھی مسائل پیدا ہو سکتے ہیں جب قانون یہ غور کر رہا ہے کہ کہاں کا قانون نافذ ہونا ہے، بچوں کی نگہداشت کا حق کسے حاصل ہے اور کیا طلاق بچوں کی نگہداشت کا حکم جو ایک جگہ دیا جاتا ہے، دوسری جگہ نافذ العمل ہے بھی کہ نہیں ۔ بچوں کی نگہداشت کے لیے بیش تر ممالک بین الاقوامی بچوں کے اغوا کے شہری پہلو پر ہیگ کنوشن کو اپنا چکے ہیں تاکہ رکن ممالک کے نگہداشت قوانین کو تسلیم کیا جا سکے اور ماں باپ کے اغوا سے بچا جا سکے۔

## حوالہ جات

## مزید مطالعات
* 
* 

## بیرونی روابط
* Testimony of Barbara DaFoe Whitehead, Ph.D, Co-Director, National Marriage Project Rutgers University, before US Senate Subcommitee
* Wallerstein, Judith, Ph.D., "The Unexpected Legacy of Divorce", an analysis of the long-term effect of divorce on children; NPR interview (2001)
* R. Partain, "Comparative Family Law, Korean Family Law, and the Missing Definitions of Family", (2012) HongIk University Journal of Law, Vol. 13, No. 2.

زمرہ:خاندانی قانون
زمرہ:شادی
زمرہ:طلاق
زمرہ:قانون شادی
چنگ منگ تہوار

**چنگ منگ تہوار** ( یا **قنگنگ تہوار**) **یوم اجداد** یا **قبروں کی صفائی کا دن** روایتی چینی تہوار ہے جو روایتی چینی قمری شمسی تقویم کے مطابق اعتدال ربیعی کے پندرہویں دن اور گریگوری تقویم کے مطابق 5 اپریل کو منایا جاتا ہے۔ چنگ منگ تہوار کے دن چینی لوگ اپنے آبا و اجداد کی قبروں پر یا قبرستان جا کر ان کو یاد کرتے ہیں اور ان کی قبروں کو صاف کرتے ہیں اور ان پر پھول چڑھاتے ہیں۔ یہ تہوار ہانشی تہوار سے شروع ہوا ہے، جسے موسم سرما کی خوراک والا دن بھی جاتا ہے جو Jie Zhitui کی یاد میں منایا جاتا ہے۔

## حوالہ جات

زمرہ:بہار کے تہوار
زمرہ:تائیوان میں عوامی تعطیلات
زمرہ:چین کے تہوار
زمرہ:چین میں عوامی تعطیلات
زمرہ:چینی لوک مذہب
زمرہ:اپریل کی تقریبات
زمرہ:چین میں موسم بہار کی تقریبات
عظیم تر اسرائیل

لفظ **عظیم تر اسرائیل** یا **سرزمین کامل اسرائیل**، (عبرانی: ארץ ישראל השלמה) ایک اظہار خواہش ہے، جس کے بے شمار مذہبی اور سیاسی پہلو ہیں۔ بعض اوقات یہ لفظ تورات میں مذکور سرزمین موعود کے لیے استعمال کیا جاتا ہے۔ موجودہ وقت میں اس کی سادہ ترین سیاسی تشریح ملک اسرائیل اور سرزمین فلسطین کی تمام حدود ہیں۔

جبکہ مذہبی محاذ پراس موضوع کے مدعی ان آیات پیدایش 15: 18 تا 15 :21 کو بطور دلیل پیش کرتے ہیں:

اور وہ ان آیات اور ان سے اخذ کردہ مفہوم سے معلوم شدہ حدود کو نیل سے فرات تک کے وعدے کا نام دیتے ہیں۔ جو ان (یہودیوں) سے کیا گیا۔ جب کہ یہ بات سب کے علم میں ہے کہ یہ وعدہ صرف یہودی قوم سے نہیں کیا گیا تھا کیونکہ یہودی بنی اسرائیل کے بارہ میں سے ایک قبیلے سے ہیں اور بنی اسرائیل قوم اسحاق کے دو میں سے ایک قبیلے سے ہیں اور قوم اسحاق آل ابراہیم کے آٹھ قبیلوں میں سے ایک ہے۔ تو وہ وعدہ خدا نے نیل سے فرات تک کا آل ابراہیم سے کیا تھا نہ کہ صرف یہودی قوم سے۔

اور وہ جو تورات اور قرآن میں قوم اسرائیل (صرف یہودیوں سے نہیں) سے وعدہ کیا گیا ہے سرزمین موعود کا وہ صرف زمین کا ایک مختصر ٹکڑا نیل سے فرات تک کا ہے۔

سرزمین موعود کی حدود کا کامل تعین گنتی 34 و حزقی ایل 47 ہو چکا ہے۔ جو نیل و فرات اور موجودہ اسرائیل کی نسبت کم تر ہیں۔

## مزید دیکھیے
* سرزمین موعود
* فلسطین
* اسرائیل
* یہودیت

## حوالہ جات

زمرہ:لسانی اشتمالیت
زمرہ:عرب اسرائیل تنازع
زمرہ:ارض اسرائیل
جنسی خوف

**جنسی خوف** جنسی اعضا یا جنسی حرکات کے حوف کو کہتے ہیں۔ وسیع تر سیاق و سباق میں یہ جنسیت کا خوف ہو سکتا ہے۔ یہ عام طور سے لوگوں کے تعلیمی پس منظر، شخصی تجربوں، طرز فکر یا مجموعی عوامل جیسے کہ مذہبی گروہ، ادارہ جات یا کیفیات سے متعلق اشخاص کے رویوں پر مبنی ہو سکتا ہے۔ 

## صحت

مطبی گفتگو میں جنسی خوف اس بات پر اثر انداز کر سکتا ہے کہ کس طرح مریض ڈاکٹروں سے بات کرتے ہیں، کیوں کہ یہ اپنے آپ میں وہ تبادلۂ خیال کی توانائیوں کا مظاہرہ کرتا ہے جو نجی صحت کے مسائل کو بولنے کے لیے ضروری ہیں۔ اس معنوں میں ڈاکٹروں کی جانب سے غیر جانب دارانہ اور دبے ہوئے لفظوں کا استعمال مریضوں کو اپنے جنسی مسائل بیان کرنے سے باز رکھ سکتا ہے۔

ؓخاتون مؤرخ اور ماہر عمرانیات سینڈی پیٹن نے جنسی خوف ان اہم رجحانات میں سے ایک پایا ہے جو برطانیۂ عظمٰی میں دوسری سطح کی جنسی امراض اور ایچ آئی وی کے فروغ کے لیے ذمے دار ہیں۔ اس ضمن میں وہ ہم جنسوں سے نفرت اور خوف جراثیم کو بھی مساوی طور پر ذمے دار مانتی ہیں۔

## ہم جنسوں سے نفرت

ہم جنسیت سے متنفر رویہ اور برتاؤ جنسی خوف سے مربوط ہو سکتا ہے۔ ڈاکٹر مارٹن کینٹور بیان کرتے ہیں کہ کئی ہم جنسیت سے متنفرین بنیادی طور پر جنسی خوف کے شکار ہیں، جو ایک ہی جنس کے شرکاء کے بیچ جنسی رشتوں سے خوف زدہ اور متنفر ہیں جیسے کہ وہ مخالف جنس کے شرکاء کے تعلقات کے لیے بھی وہی رویہ رکھتے ہیں۔

## حوالہ جات

زمرہ:انسانی شہوانیت
زمرہ:بناوٹی شرم و حیا
زمرہ:جنسیات
زمرہ:سوشیالوجی نامکمل
زمرہ:غیر جنسیت
زمرہ:خوف کی اقسام
غیر شادی شدہ اتحاد

**غیر شادی شدہ اتحاد**، **شہری اتحاد** یا **سیول یونین** کئی اور ناموں سے موسوم ہے۔ یہ کئی ممالک میں شادی کے مساوی سمجھا جاتا ہے۔ 1990ء کے اواخر سے تین مسلمہ ترتیبات سامنے آئی ہیں، جو گھریلو شراکت داری قانون سے کم ہی ثابت ہوئے ہیں۔ ڈنمارک، فن لینڈ، آئس لینڈ، ناروے اور سویڈن میں قانون سازی کے ذریعے بدلے جا چکے ہیں۔ اضافی طور پر کئی دیگر ممالک میں ہم جنس شادی کا بھی مظاہرہ دیکھنے میں آیا ہے۔ غیر شادی شدہ اتحاد کے مہم جو اسے ہم جنس شادی کو قانونی حیثیت دلانے میں "پہلے قدم" کے طور پر دیکھتے ہیں۔ حالاں کہ سیول یونین کے لوگ زیادہ تر مخالف صنف اور ہم جنس جوڑوں کی وکالت کرتے ہیں، کئی معاملوں اور ملکوں میں یہ صرف ہم جنس جوڑوں کے لیے ہی رائج ہے۔

1989ء میں ڈنمارک سے شروع ہو کر کے غیر شادی شدہ اتحاد کے حامی زیادہ تر ترقی یافتہ ممالک میں غیر شادی شدہ جوڑوں کو قانونی تحفظ فراہم کرنے کی کوشش میں لگے ہیں۔ یہ لوگ کئی حقوق اور فوائد فراہم کرنا چاہتے ہیں جن میں محصول میں چھوٹ، جائز شادی شدہ جوڑوں جیسی ذمے داریاں وغیرہ شامل ہیں۔ برازیل میں غیر شادی شدہ اتحاد کا تصور پہلے صرف مخالف صنف کے لوگوں کے لیے 2002ء مین وجود میں آیا تھا، تاہم اس میں توسیع کرتے ہوئے ہم جنس اتحاد کو بھی نو سال بعد عدالتی فیصلے کے ذریعے شامل کیا گیا۔

کئی قانونی دائروں میں ان غیر شادی شدہ اتحادوں کو تسلیم کیا جاتا ہے اگر وہ خود کے یہاں ایسے اتحادوں کے مشابہ ہوں؛ مثلًا مملکت متحدہ میں مساوی اتحادوں کو غیر شادی شدہ قانون شیڈیول 20 کی فہرست میں جگہ دی گئی۔ ہم جنس شادیوں کو بیرونی ممالک میں زیادہ عام پایا گیا ہے جہاں انھیں غیر شادی شدہ اتحادوں کے طور پر تسلیم کیا گیا ہے۔

## مزید دیکھیے
* ایل جی بی ٹی حقوق
* ہم جنس شادی
* عرف عام شادی
* گھریلو شراکت داری
* شادی کی نجی کاری
* اندراج شدہ شراکت داریوں کے تسلیم کیے جانے کا کنونشن

زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
زمرہ:قرابت و نسب
زمرہ:فلسفہ عشق
زمرہ:معاشرتی ادارے
گھریلو شراکت داری

**گھریلو شراکت داری** ایک بین شخصی تعلق ہے جس میں دو لوگ ساتھ رہتے ہیں اور ایک مشترکہ گھریلو زندگی بسر کرتے ہیں مگر وہ شادی شدہ نہیں ہوتے (نہ ایک دوسرے سے اور نہ کسی اور سے)، مگر وہ کئی ایسے فوائد حاصل کرتے ہیں جو زندگی کی بقا کے حقوق کی ضمانت دیتے ہیں، اسپتال کے فوائد اور دیگر مقاصد کی تکمیل کرتے ہیں۔

اس اصطلاح کو باضابطہ استعمال نہیں کیا جاتا جس کی وجہ سے کئی قانونی دائرہ ہائے عمل میں تذبذب پایا جاتا ہے۔ آسٹریلیا، نیوزی لینڈ، امریکی ریاست اوریگون، واشنگٹن (صرف اس وقت جب فریقین میں سے کوئی 62 سال یا اس سے متجاوز ہو)، نیواڈا، وسکونسن، مینے اور کیلی فورنیا میں گھریلو شراکت داری سے مراد وہی ہے جسے اور جگہوں پر غیر شادی شدہ اتحاد، مملکت متحدہ یا اندراج شدہ شراکت داری کہا جاتا ہے۔ دیگر قانونی دائروں میں یہ اصطلاح اپنی موسومیت کے حساب سے مستعمل ہے۔ اس میں بہت کم حقوق اور ذمے داریاں موجود ہوتی ہیں۔

## گھریلو شراکت داری اور شادی میں فرق

گھریلو شراکت داری اور شادی سے متعلق خاندان کے قوانین کے تحت جڑا ہوتا ہے اور دونوں قانونی جوڑوں کی حیثیت رکھتے ہیں۔ اگرچہ دونوں مفادات کے درمیان متغیرات سے زیادہ اختلافات موجود ہیں، دونوں شرائط اکثر قانون اور جوڑوں کے ذاتی تعلقات میں زیادہ تر منسلک ہوتے ہیں۔گھریلو شراکت اور شادی کے درمیان سب سے پہلے اور سب سے اہم فرق دونوں تصورات کی تخلیق ہے۔ ایک گھریلو شراکت داری کے جوڑوں کے لیے ایک قانونی علاج کے طور پر دیکھا جاتا ہے جو شادی کی حیثیت سے ایک دوسرے کے ساتھ ایک گھریلو زندگی کو زندہ رہنے اور رہنا چاہتی ہے۔ دوسری طرف، شادی صرف ایک قانونی معاہدے نہیں بلکہ ایک سماجی حیثیت ہے جہاں جوڑے نے ایک دوسرے کے ساتھ حوصلہ افزائی کی اور چرچ یا کوئی مذہبی طور فعال ادارہ اور ریاست کے نعمتوں کے ساتھ خاندان پیدا کرنے کا وعدہ کرتے ہیں.

## حوالہ جات

زمرہ:خاندان
زمرہ:ویکی ڈیٹا سے مطابقت رکھنے والی مختصر تفصیل
عبد اللہ بن حارث بن عبد المطلب

**عبد اللہ بن حارث بن عبد المطلب** ، ان کا نام **[[عبدالشمس بن عبدمناف|عبد]] شمس بن حارث** تھا، ایک صحابی اور رسول اللہ صلی اللہ علیہ وسلم کے چچازاد بھائی تھے۔ ان کی والدہ کا نام غزیہ بنت قیس بن طریف تھا اور ان کا نام عبد شمس تھا، اس لیے رسول اللہ صلی اللہ علیہ وسلم نے ان کا نام بدل کر عبد اللہ رکھ دیا ۔
## نام و نسب
آپ کا اسلامی اسم گرامی عبد اللہ والد کا نام حارث بن عبد المطلب جو نبی کریم کے سب سے بڑے چچا تھے اور والدہ کا نام غزیہ بنت قیس تھا۔
آپ کا پیدائشی نام عبد شمس تھا جو اسلام قبول کرنے کے بعد نبی کریم نے بدل کر عبد اللہ رکھ دیا تھا۔
آپ ابو سفیان بن حارث، ربیعہ بن حارث اور نوفل بن حارث کے سگے بھائی ہے۔

### سلسلۂ نسب
آپ کا والد کی طرف سے سلسلۂ نسب یہ ہے
حارث ابن عبد المطلب ابن ہاشم ابن عبد مناف ابن قصی ابن کلاب ابن کعب ابن لوی ابن غالب ابن فہر القریش۔

والدہ کی جانب سے سلسلۂ نسب یہ ہے
غزیہ بنت قیس بن عبد العزی بن عامر بن عمیر بن ودیعہ بن الحارث بن فہر۔
### قبول اسلام
 
الدارقطنی نے اخوہ کی کتاب میں کہا: اس کا کوئی سلسلہ نہیں ہے اور نہ کوئی روایت ہے اور اسی طرح ان کے شیخ بغوی نے ان سے پہلے کہا ہے۔
اسحاق بن فضل نے اپنے شیوخ سے روایت کی ہے کہ: عبد شمس بن حارث بن عبد المطلب فتح سے پہلے مکہ سے نکلے اور رسول اللہ صلی اللہ علیہ وسلم کے پاس ہجرت کر کے مسلمان ہو گئے۔ رسول اللہ صلی اللہ علیہ وسلم کی خدمت میں حاضر ہوئے۔ چنانچہ نبی کریم صلی اللہ علیہ وسلم نے اس کا نام عبد اللہ رکھا اور وہ رسول اللہ صلی اللہ علیہ وسلم کے ساتھ بعض غزوات میں بھی شریک ہوئے اور مقام صفراء میں آپ کی وفات ہوئی۔، آپ صلی اللہ علیہ وسلم نے فرمایا: خوش نصیب وہ ہے جس پر خوشی چھا جائے۔ .

## وفات
آپ رسول اللہ کے ساتھ بعض غزوات میں بھی گئے۔ مقام صفراء میں آپ کی وفات ہوئی۔ نبی کریم نے اپنا کرتا مبارک آپ کے کفن کے لیے عنایت فرمایا اور فرمایا کہ
* وہ سعید تھے جن کو سعادت نے پا لیا۔
آپ کی بقیہ اولاد نہ تھی۔
## حوالہ جات

زمرہ:صحابہ و صحابیات
زمرہ:مکہ مکرمہ کی شخصیات
زمرہ:بنو ہاشم
ایکتا (فلم)

**ایکتا** ، پہلی سندھی فلم تھی۔  اس فلم کے ہدایت کار ھومی واڈیا اور پروڈیوسر رام پنجوانی تھے۔ فلم بنانے کی شروعات 1934 میں ہوئی اور 6 سال بعد 1940 کو نمائش کے لیے پیش کی گئی۔ واڈیا مووی ٹون اسٹوڈیو، ممبئی سے بننے والے اس فلم کے اداکار کریم بخش نظامانی  اور اداکارہ کوشیلایا بیگ تھیں۔ فلم کا موضوع ہندو مسلم اتحاد تھا۔ اس پہلے سندھی فلم کا دورانیہ اپنے ہمعصر فلموں سے کم تھا۔

## نمائش
ایکتا کی نمائش کراچی کے اس وقت کے مشہور سینیما تاج محل میں دہل شرنایوں سے ہوا۔ تقریب نمائش میں وزیر اعلیٰ سندھ  اللہ بخش سومرو، جمشید نسروانجی، جمشید واڈیا اور فلم پروڈیوسر رام پنجوانی شامل ہوئے۔

## گانے
اس فلم میں دو گانے شامل تھے اور شاعری	کھیئلداس فانی کی تھی۔

## حوالہ جات

زمرہ:سندھی زبان کی فلمیں
زمرہ:1900ء کی دہائی کی فلمیں
زمرہ:پاکستانی سیاہ و سفید فلمیں
زمرہ:1942ء کی فلمیں
زمرہ:بھارتی سیاہ و سفید فلمیں
زمرہ:بھارتی فلمیں
زمرہ:ویکی ڈیٹا سے مختلف مختصر وضاحت
زمرہ:بھارت میں سماجی مسائل کے بارے میں فلمیں
زمرہ:برطانوی راج میں سیٹ فلمیں
زمرہ:بھارتی ڈراما فلمیں
زمرہ:بھارت میں مذہبی تشدد کے بارے میں فلمیں
زمرہ:بھارتی موسیقانہ ڈراما فلمیں
کشف الاخبار

**کشف الاخبار** برطانوی ہندوستان کا اردو زبان میں نکلنے والا ایک ہفت روزہ اخبار تھا جسے  1855ء میں منشی امان علی لکھنوی  نے بمبئی سے جاری کیا تھا۔

## تاریخ
اس اخبار کو برطانوی سامراج کے دور حکومت میں منشی امان علی لکھنؤی نے جنوری 1855ء میں بمبئی سے جاری کیا۔ اخبار کا  مکمل نام کشف الاخبار کاشف الاسرار تھا۔ ایک عجیب بات جو اب تک کسی اخبار میں نہیں دیکھی گئی وہ یہ ہے اس اخبار کا اشتہار نظم میں صفحہ اول پر ہوتا تھا۔ یہ 13 انچ عرض، 19 انچ طول  کی تقطیع پر 8 صفحات پر طبع ہوتا تھا۔ ہر صفحے پر عموماً دو کالم اور ہر کالم میں 22 سطریں ہوتی تھیں۔سر ورق پر سب سے اوپر بائیں رجسٹرڈ نمبر  46 درج ہوتاتھا اور دو اشعار کے درمیان اخبار کا نام کشف الاخبار کاشف الاسرار درج ہوتا تھا۔ قیمت فی پرچہ 6 آنے ہوتی تھی۔

کشف الاخبار  میں خبروں کے علاوہ معلوماتی، تاریخی اور ادبی مضامین کے ساتھ بمبئی کے مقامی حالات و واقعات پر دلچسپ و مفید  تبصرے بھی ہوتے تھے۔ یہ اخبار مسیحی مشنریوں اور پارسیوں پر بے باکی سے تنقید بھی کرتا تھا۔ حکومت کے محکموں کی بد عنوانیوں کو بھی بے نقاب کرتا تھا۔ غرض کہ آزادانہ پالیسی کا حامل اخبار تھا۔ اس کی تعدادِ اشاعت صرف 175 تھی لیکن اُس زمانے کے اخبارات کی محدود اشاعت کو دیکھتے ہوئے اتنی کم اشاعت پر حیرت نہیں ہوتی۔ کشف الاخبار نے بمبئی سے نکلنے والے اخبارات میں لمبی عمر پائی۔ منشی امان علی لکھنوی کی رحلت کے بعد ان کے صاحبزادے منشی غلام حسین نے ادارت سنبھالی اور جب تک زندہ رہے سلیقے سے اخبار نکالتے رہے۔اپنی طویل زندگی میں کشف الاخبار متعدد بار بند ہو کر جاری ہوا۔پہلی بار اگست 1897ء میں اس کی اشاعت معطل ہوئی، لیکن تین سال بعد 1900ء میں دوبارہ جاری ہوا،لیکن زیادہ عرصے جاری نہ رہ سکا۔ اپریل 1909ء میں نئے انتظامات کے ساتھ بمبئی کے شاعر محمد یوسف ناظم انصاری کی زیرِ ادارت دوبارہ نکلا۔

## حوالہ جات

زمرہ:بھارت کے اردو اخبارات
زمرہ:ممبئی میں شائع ہونے والے اخبارات
زمرہ:ہندوستان میں 1855ء کی تاسیسات
زمرہ:بھارت کے کالعدم اخبارات
زمرہ:برطانوی ہند کے اخبارات
طیفا ان ٹربل

**طیفا اِن ٹربل** ٢٠١٨ء کی ایک پاکستانی رومانٹک ایکشن کامیڈی فلم ہے۔ فلم کے ڈائریکٹر احسن رحٰیم ہیں جو یوفون کے مزاح بھرے کمرشل ایڈ اور پاکستانی پاپ سانگ کے فلمی انداز کے وڈیو بنانے کے حوالے سے معروف ہیں۔ یہ اُن کی پہلی فیچر فلم ہے۔ فلم اندرون شہر لاہور اور پولینڈ میں فلمائی گئی ہے۔ علی ظفر کا کردار ایک غریب اور متوسط طبقے کے لاہوری شخص کا ہے۔ فلم کے ڈائیلاگ بھی علی ظفر نے لکھے ہیں۔ احسن رحیم اور جواد بشیر کا پہلا مشہور سانگ ڈاکٹر بلا (مجھے تم سے ہو گیا ہے پیار اب کیا کرو) کو بھی اس فلم میں بیک گراؤنڈ سانگ میں شامل کیا گیا ہے۔

## مزید دیکھیے
* پاکستانی فلموں کی فہرست

## حوالہ جات

زمرہ:2010ء کی دہائی کی رومانوی مزاحیہ فلمیں
زمرہ:2018ء کی پاکستانی فلمیں
زمرہ:اردو زبان کی فلمیں
زمرہ:بنکاک میں عکس بند فلمیں
زمرہ:پاکستانی رومانوی مزاحیہ فلمیں
زمرہ:پنجابی زبان کی فلمیں
زمرہ:جیو فلمز کی فلمیں
زمرہ:کمپیوٹر سے تخلیق شدہ تصاویر پر مبنی فلمیں
زمرہ:لاہور میں بنائی گئی فلمیں
زمرہ:لاہور میں فلم سیٹ
زمرہ:2018ء کی مزاحیہ فلمیں
زمرہ:مصالحہ فلمیں
زمرہ:متعدد اللسانی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:2010ء کی دہائی کی اردو زبان کی فلمیں
زمرہ:پنجابی زبان کی پاکستانی فلمیں
زمرہ:پاکستانی کثیر لسانی فلمیں
زمرہ:2010ء کی دہائی کی مصالحہ فلمیں
زمرہ:وارسا میں عکس بند فلمیں
زمرہ:وارسا میں سیٹ فلمیں
برمی ویکیپیڈیا

**برمی ویکیپیڈیا**  ویکیپیڈیا کا برمی نسخہ ہے۔ یہ تمام ویکیپیدیاؤں کی طرح ایک آزاد دائرۃ المعارف ہے جس میں کوئی بھی ترمیم کر سکتا اور نئے مضامین کا اضافہ کر سکتا ہے۔ اس نسخہ کا آغاز جولائی 2004ء میں ہوا اور فی الحال اس میں  مضامین  ہیں۔ 
  تک برمی ویکیپیڈیا میں  صارفین،  منتظمیں اور  فائلیں ہیں۔   مضمون کی تعداد کے اعتبار سے برمی ویکیپیڈیا 85 ویں نمبر پر ہے۔

## خط زمانی
* 2004: برمی ویکیپیڈیا کا آغاز۔
*2005: کچھ برمی صارفین کا اجتماع اور آغاز سخن
*2008: متن میں حیرت انگیز اضافہ
*2010: بینکاک میں ویکیمیڈیا کے ساتھ برمی ویکیپیڈیا کا پہلا ورکشاپ، علاقائی اور بین الاقوامی یونیکوڈ ماہرین اور برمی صارفین کی شرکت۔ 
*2010: بار کیمپ یانگون میں برمی صارفین کا تعارف۔

## تقریبات اور فروغ

میانمار کمپیوٹر پروفیشنل ایسوسی ایشن نے برمی ویکیپیڈیا کو مزید وسعت دینے کے لیے 2010ء  میں ویکیپیڈیا میانمار کا آغاز کیا۔

نئے رضاکاروں کو شامل کرنے کے لیے برمی ویکیپیڈیا نے اپنا پہلا ورکشاپ یانگون، میانمار میں ٹیلینور میانمار کی مدد سے جون 2014ء میں منعقد کیا۔  ڈاگون یونیورسٹی میں جولائی 2014ء میں برمی ویکیپیڈیا فورم کا انعقاد ہوا جس میں طلبہ سمیت 2000 لوگوں نے شرکت کی۔

## رکاوٹیں
برمی انٹرنیٹ کی اکثریت غیر یونیکوڈ رسم الخط زاوگئی کا استعمال کرتے ہیں جس کی وجہ سے برمی ویکیپیڈیا کو پڑھنے میں خاصی دقت کا سامنا کرنا پڑتا ہے۔

## حوالہ جات

زمرہ:برمی دائرۃ المعارف
زمرہ:ویکیپیڈیا بلحاظ زبان
زمرہ:ویکی ڈیٹا سے مختلف مختصر وضاحت
زمرہ:برمی زبان
ہندوستان میں 1526ء

## حکومتی عہدے دار

* **[[ابراہیم لودھی]]**— بادشاہ سلطنت دہلی 1517ء تا 21 اپریل 1526ء
* **[[ظہیر الدین محمد بابر]]**— مغل شہنشاہ 21 اپریل 1526ء تا 26 دسمبر 1530ء

## واقعات

* 21 اپریل: پانی پت کی پہلی لڑائی، حاکم کابل ظہیر الدین محمد بابر نے سلطنت دہلی کے آخری حکمران ابراہیم لودھی کو پانی پت کے مقام پر پانی پت کی پہلی لڑائی میں شکست دے کر مغلیہ سلطنت کی بنیاد رکھی۔

## وفیات

* 21 اپریل: **[[ابراہیم لودھی]]**، سلطنت دہلی کا آخری حکمران۔


زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:بھارت میں 1520ء کی دہائی
زمرہ:بھارت میں سولہویں صدی
حشمونی سلطنت

**حشمونی سلطنت** یا **سلطنت حشمونیہ** (عبرانی :חַשְׁמוֹנַּאִים، عربی: السلالة الحشمونية، انگریزی: Hasmonean dynasty) زمانہ قدیم میں یہوداہ اور اس کے مضافات پر حکمران ایک نیم خود مختار سلسلہ شہنشاہی تھا جس نے 160 قبل مسیح سے لے کر 116 قبل مسیح تک سلوقیوں کے زیر خراج یہوداہ پر حکومت کی۔ سلسلہ حشمونی 110 قبل مسیح میں سلطنت سلوقیہ کے زوال کے بعد خود مختار و مستقل ہو گیا اور اپنی ریاست کی حدود میں مضافات مثلاً سامیریا، گلیل، اطوریا، پیریا اور ادومیا کو بھی شامل کرکے سلطنت کو مزید وسیع کر لیا اور باسیلوس (بادشاہ یا سلطان) کا خطاب اختیار کیا۔ عصر حاضر کے کچھ محققین اس عہد کو آزاد سلطنت اسرائیل قرار دیتے ہیں۔ سنہ 63 قبل مسیح میں اسے رومیوں نے فتح کر لیا اور سلطنت کے ٹکڑے کر کے اس کو جمہوریہ روم کے تحت کئی صوبوں میں تقسیم کر دیا۔ سلطنت حشمونی 103 برس تک قائم رہی تاوقتیکہ 37 قبل مسیح میں سلطنت ہیرود نے ان لوگوں کو فتح کر لیا جو ایک جابر اور خود مختار حکومت تھی۔ درحقیقت وہ ظاہراً خود مختار اور عملاً شاہزادہ روم کے احکامات کے پابند تھے۔

سلطنت حشمونی شمعون مکابی کی قیادت میں اس کے بھائی یہوداہ مکابی (יהודה המכבי یہوداہ ھا مکابی) کی انقلاب مکابیین میں سلوقی فوج کو شکست دینے کے دو دہائیوں بعد قائم ہوئی تھی۔

حشمونی کاہن تھے لیکن ان کے اعمال آداب کہانت کے مطابق نہ تھے؛ لہذا بحیثیت مجموعی یا قومی یہ نہیں کہا جا سکتا کہ انھوں نے قانون قدیم کی پاسداری زیر تشریحات آداب کہانت و کردار کہانت مذہبی کی تھی یا کرتے رہے تھے۔
اسی وجہ سے فریسی نہیں چاہتے تھے کہ شاہ حشمونی سکندر یانیوس کاہن اعظم بھی ہو بلکہ انھوں نے اس سے کہا کہ تم صرف بادشاہ رہو یا دوسرے لفظوں میں اسے بتا دیا گیا کہ صرف حکومت کرو، مذہبی اجارہ داری نہیں۔

## نگار خانہ

File:Judea Judas Makk.PNG|
File:Judea Jonathan Makk.PNG|
File:Judea Simon Makk.PNG|
File:Judea Johannes Hyrcanus.PNG|
File:Judea Aristobulus I.PNG|
File:Judea Alexander Janneüs.PNG|
File:Hasmoneese rijk.PNG|
File:Judea na Pompeius.PNG|


## حوالہ جات


زمرہ:پہلی صدی ق م کی تحلیلات
زمرہ:پہلی صدی قبل مسیح میں ختم ہونے والے ممالک اور علاقے
زمرہ:تاریخ فلسطین
زمرہ:دوسری صدی قبل مسیح میں قائم ہونے والے ممالک اور علاقے
زمرہ:قدیم اسرائیل کے بادشاہ
زمرہ:قدیم یہوداہ کے بادشاہ
زمرہ:قدیم یہودی یونانی تاریخ
زمرہ:مشرق وسطی کے سابقہ ممالک
زمرہ:یہودی سیاست
زمرہ:یہودیہ
زمرہ:مکابیین
زمرہ:ویکی ڈیٹا سے مطابقت رکھنے والی مختصر تفصیل
زمرہ:دوسری صدی ق م میں یہودیت
زمرہ:پہلی صدی ق م میں یہودیت
مہتاب کور

**مہتاب کور** (پیدائش: 1782ء— وفات: 1813ء) سکھ سلطنت کے مہاراجہ رنجیت سنگھ کی بیوی تھیں۔رانی مہتاب کور مہاراجہ شیر سنگھ کی والدہ تھیں جو سکھ سلطنت کا دوسرا مہاراجا تھا۔
## سوانح
مہتاب کور کے گھر کئی برسوں تک اولاد نہ ہوئی۔ آخر 1807ء میں شیر سنگھ اور تارا سنگھ نامی دو لڑکوں کی پیدائش کی خبر مشہور ہوئی۔ کئی لوگ اس پر شبہ کرتے رہے کہ یہ دونوں لڑکے رنجیت سنگھ کے نہ تھے اور رنجیت سنگھ نے بھی ان پر کوئی خاص دھیان نہ دیا۔1820ء کو رنجیت سنگھ نے شیرسنگھ کو اپنا بیٹا مان لیا اور شیر سنگھ کی نانی سدا کور سے مطالبہ کیا کہ کہنیا مٹل کے قصبہ میں موجود آدھا علاقہ اپنے نواسے کے نام کر دے۔ رنجیت سنگھ نے اس بات کو جواز بناکر سدا کور کی جائداد کو اپنے قبضے میں لیا تھا۔ تاہم بعد میں  انگریزوں کے دباؤ ڈالنے پر جائداد سدا کور کو واپس کردی گئی۔

## وفات
## مزید دیکھیے
* سدا کور

## حوالہ جات

زمرہ:1782ء کی پیدائشیں
زمرہ:1813ء کی وفیات
زمرہ:اٹھارہویں صدی کی ہندوستانی خواتین
زمرہ:ہندوستانی ہمسر ملکائیں
زمرہ:انیسویں صدی کی بھارتی خواتین
زمرہ:سکھ سلطنت کی خواتین
زمرہ:انیسویں صدی کی ہندوستانی شخصیات
زمرہ:اٹھارہویں صدی کی ہندوستانی شخصیات
زمرہ:پنجابی شخصیات
زمرہ:ویکی ڈیٹا سے مطابقت رکھنے والی مختصر تفصیل
مسجد ملا جیون

**مسجد ملا جیون** لوہاری منڈی  کوچہ میاں عاشق میں موجود ہے۔

## ملاں جیون

ملّا احمد جیون کی پیدائش 1047ھ میں ہوئی۔ ملا احمد جیون کا قوت حافظہ حیرت انگیز تھا۔ آپ کئی کتب کے مصنف ہیں۔ ملا احمد جیون مفسر قرآن بھی ہیں۔ آپ وقت کے علما عظام اور فقہاے کرام میں سے تھے اور آپ اورنگ زیب کے استاد بھی تھے۔ ملااحمد جیون اور اورنگ زیب کے متعلق کئی واقعات زبان زد عام ہیں۔ آپ نے اپنی زندگی میں بہت سے شہروں میں قیام کیا لاہور میں آپ شاہ عالم کے ساتھ تشریف لائے تھے جب کہ شاہ عالم بن اورنگ زیب کو لاہور کا گورنر بنایا گیا تھا۔ جب شاہ عالم کا انتقال ہو گیا تو آپ واپس دہلی تشریف لے گئے۔

## عمارت

مسجد ملاں جیون کافی قدیم مسجد۔ مسجد کی تعمیر نو ہوئی ہے۔ مسجد کی موجودہ عمارت میں قدیم عمارت کی کوئی جھلک نظر نہیں آتی۔ کتب میں تلاش کے باوجود اس مسجد کے متعلق کچھ نہیں ملتا۔ یہ بات حل طلب ہے کہ یہ مسجد ملا احمد جیون نے خود تعمیر کی یا ان کے نام پر تعمیر کی گی۔ مسجد کہ باہر جو تختی لگی ہے اس پر درج ہے " تعمیر کردہ مولانا جیون کوچہ میاں عاشق۔ بانی مسجد نظام الدین ولد شمس الدین 1303ھ (1885ء) مرمت 1393ھ (1973) تعمیر نو 1413ھ (1992)۔" امام مسجد صاحب جو یہاں چالیس سال سے امام ہیں انکا کہنا ہے کہ یہ مسجد ملا احمد جیون نے خود تعمیر کروائی تھی جب وہ لاہور میں موجود تھے اب اگر یہ مسجد اتنی قدیم ہے تو اس کا ذکر کتابوں میں کیوں موجود نہیں۔ بہرحال مسجد اتنی قدیم نا بھی ہو تو مسجد کے باہر لگی تختی سے اتنا ضرور پتا چلتا ہے کہ 1885ء میں اس مسجد کو تعمیر کیا گیا یا مرمت ہوئی۔ مسجد کے ارد گرد بلند و بالا عمارتیں ہیں جس کے باعث مسجد نظروں سے اوجھل ہو گئی ہے۔ مسجد کا داخی دروازہ کافی چھوٹا ہے البتہ اندر سے مسجد کی عمارت کافی شاندار ہے مسجد کے سامنے  کوئی قدیم حویلی بھی تھی جس کا اب صرف ملبہ نظر آتا ہے۔ اس مسجد کی تاریخ کو تلاش کرنے کی ضرورت ہے۔

## حوالہ جات

https://www.express.pk/story/1219393/464/

زمرہ:لاہور کی مساجد
زمرہ:اندرون لاہور
مسجد پٹولیاں

**مسجد پٹولیاں** لوہاری دروازے کے اندر لوہاری منڈی میں موجود ہے۔

## تاریخ

اس مسجد کا درست سن تعمیر معلوم نہیں، 1882ء میں شائع شدہ کنہیا لال کی کتاب میں اتنا لکھا ہے کہ " یہ مسجد پہلے بھی کئی سو برس سے بنی ہوئی ہے 1282ھ میں میاں عمرو دین اوورسیر محکمہ ہارک ماسٹری نے بہت سا روپیہ صرف کر کے اپنے دادا کے نام پر اس کی تجدید کی۔ " اس معلوم ہوتا ہے کہ یہ مسجد کافی قدیم ہے اور 1865ء میں اس کی دوبارہ تعمیر ہوئی۔

## عمارت

نقوش "لاہور نمبر" میں درج ہے کہ اس "مسجد کے درمیانی دروازہ پر سنگ مرمر کی ایک سل نصب ہے جس پر اشعار لکھے ہوئے ہیں" مگر اب ایسی کوئی سل تو مسجد میں نظر نہیں آتی البتہ مسجد کے داخلی دروازے پر ایک تختی موجود ہے جس پر 1903ء لکھا ہوا ہے۔ مسجد تو اب جدید طرز پر دوبارہ تعمیر کی گئی ہے پرانی عمارت تو اب موجود نہیں ہے۔ اس مسجد کی مغربی جانب مہاراجا کھڑک سنگھ کی حویلی تھی۔ کھڑک سنگھ کی حویلی کے ایک طرف کونے میں مسجد تھی کھڑک سنگھ نے اپنی حویلی کی عمارت میں خم ڈال لیا مگر مسجد کو نہ گرایا جب تک زندہ رہا امام مسجد کے لیے دس روپے ماہوار مقرر کیے رکھا۔ 1846ء میں انگریزی فوج کو یہاں ٹھہرایا گیا۔ بعد ازاں انگریز سرکار نے اس حویلی کو گرا کر اینٹیں اور پتھر فروخت کر ڈالا۔ مسجد کے قریب تاریخی کوچہ محلے داراں ہے جس میں ایک قدیم عمارت کے آثار موجود ہیں اہل محلہ کو اس عمارت کے متعلق کچھ علم نہیں ہے البتہ لوگ معروف لوگوں کے گھروں کی نشان دہی کرتے ہیں جو یہاں کسی زمانے میں رہائش پزیر تھے۔ حاجی امیر الدین المعروف عینکوں والے، غلام غوث، حکمیموں کی حویلی اور حاجی عبدلاسلام صاحب کا گھر کوچہ محلے داراں میں تھا۔ کوچہ محلے داراں میں بھی ایک مسجد موجود ہے۔ کوچہ محلے داراں پہلے کوچہ بیلی رام سے جا کر ملتا تھا مگر اب کافی عرصے سے یہ راستہ بند ہے۔ کوچہ محلے داراں کے رہائشی کافی خوش اخلاق ہیں۔ اہل محلہ کے برتاو  سے معلوم ہوتا ہے کہ یہاں کہ لوگ مل جل کر رہتے ہیں اور یہاں کے لوگ اب بھی ایک دوسرے سے جڑے ہوئے ہیں۔

## حوالہ جات

https://www.express.pk/story/1229066/464/

زمرہ:لاہور کی مساجد
زمرہ:اندرون لاہور
مسجد خراسیاں

لوہاری دروازہ میں بخاری چوک کے قریب چوک سے جنوب کی جانب ایک مسجد ہے جسے **مسجد خراسیاں** کہا جاتا ہے۔برطانوی دور میں چوک بخاری کو چوک چکلا کہا جاتا تھا۔

## تاریخ
اس مسجد کا اصل نام **مسجد صدر جہاں** تھا۔ اس مسجد کو 1015ھ (1606ء) عہد جہانگیر میں صدر جہاں نے  تعمیر کروایا تھا۔ میراں صدر جہاں سے زمانہ شہزادگی میں جہانگیر نے چہل حدیث پڑھی تھی۔ صدر جہاں کو بعد میں صدارت کل کا عہدہ اور دوہزاری منصب بھی جہانگیر نے دیا تھا۔ کہا جاتا ہے آپ بہت مخیر تھے اور کافی لمبی عمر آپ نے پائی۔ انقلاب زمانہ سے یہ مسجد خستہ ہو گئی تھی 1924ء میں اہل محلہ نے چندہ کرکے اس کی تجدید کی تھی۔ اس مسجد کے ساتھ چوک جھنڈا کی طرف باغیچہ مسجد خراسیاں تھا جو بعد میں باغ نہال چند کے نام سے جانا گیا۔

## عمارت

انجمن تاجران لوہاری گیٹ کے صدر نے اس مسجد کی تعمیر نو کروائی ہے اور اس وقت وہ اس مسجد کی دیکھ بحال کر رہے ہیں۔ مسجد خراسیاں کی تعمیر نو کا آغاز 1990ء میں ہوا۔ تین سالوں کی تعمیری مدت میں اس پر کل 26لاکھ روپے اخراجات آئے۔ مسجد خراسیاں کی روکار پر سفید اور سبز رنگ کی چینی ٹائلیں لگائی گئی ہیں، نیچے دوکانیں ہیں جبکہ بالائی دو منزلوں پر مشتمل مسجد ہے۔ مسجد خراسیاں میں وقتاََ فوقتاََ مرمت و بحالی کا کام ہونے کی وجہ سے اب پرانے خدوخال نظر نہیں آتے۔ البتہ اس کی سیڑھیوں میں سرخ پتھر کا ایک کتبہ موجود ہے۔  فارسی زبان میں یہ کتبہ عبد اللہ الحسینی نامی خطاط کے ہاتھ لکھا ہوا ہے۔ گو کہ مسجد خراسیاں میں آج قدیم دور کی جھلک بھی نہیں ہے لیکن یہ مسجد ہے بے حد خوبصورت اور آج بھی دیکھنے سے تعلق رکھتی ہے۔

## حوالہ جات
https://www.express.pk/story/1193740/464

زمرہ:لاہور کی مساجد
زمرہ:اندرون لاہور
شادی کی تنسیخ

**شادی کی تنسیخ** ایک قانونی طریقۂ کار ہے جس کے تحت غیر مذہبی اور مذہبی طور پر کسی شادی کو غیر کار گرد اور ناقابل عمل قرار دیا جا سکتا ہے۔  طلاق کے بر عکس، اسے ماقبل اثر پزیر قانون کے تحت دیکھا جاتا ہے، جس کا مطلب یہ ہے کہ تنسیخ شدہ شادی اپنے آغاز سے قانونی جواز سے خالی ہوتی ہے اور یہ تقریبًا ایسا ہی ہے کہ جیسے یہ کبھی ہوئی ہی نہیں (حالاں کہ کچھ قانونی دائروں میں یہ گنجائش ہے کہ قانونی جواز کے فقدان کو تنسیخ کی تاریخ سے شمار کیا جاتا ہے؛ جیسا کہ انگلسان اور ویلز کے ازدواجی وجوہ قانون 1973ء کی دفعہ 12 کے تحت یہ گنجائش موجود ہے)۔  قانونی اصطلاح میں ایک ناقابل عمل شادی
یا قابل تنسیخ شادی کی تنسیخ اسے غیر موجود تسلیم کرتی ہے۔

## عالمی سطح کے کچھ عمومی اسباب
مختلف ممالک کے مختلف قوانین میں شادی کی تنسیخ کے مختلف دفعات ہیں۔ ان میں مرد کی عنانت، جنسی بیماری یا کمزوری، عورت کا بانجھپن، عورت کی یا فریقین میں کسی کی بد کرداری اور کسی کی جانب سے زنا کا ارتکاب، فریقین میں سے کسی کا معتدی مرض سے متاثر ہونا، فریقین میں سے کا مذہب تبدیل کرنا یا اپنی مذہبی شناخت چھپانا، وغیرہ جیسے کئی اہم نکات ہیں جن پر شادی کی تنسیخ ممکن ہے۔ ان وجوہ کے علاوہ بھی قانون میں کچھ اور اسباب ہو سکتے ہیں اور کچھ ملکی قانون ان امور یا کچھ اور امور پر اثر کرتے ہوئے شادی کی تنسیخ کا کام کر سکتے ہیں۔

## مزید دیکھیے
* ناقابل عمل شادی
* مابعد طلاق ادائیگی
* کیتھولک شادی کا نظریہ
* طلاق
* تنسیخ (تنازع) کے لیے دیکھیے قوانین میں تنازع اور شادی (تنازع)   
* علحدگی

## حوالہ جات

زمرہ:خاندانی قانون
زمرہ:شادی
زمرہ:تنسیخ نکاح
زمرہ:ویکی ڈیٹا سے مطابقت رکھنے والی مختصر تفصیل
زمرہ:طلاق
زمرہ:قانون کلیسیا
زمرہ:مسیحیت میں شادی
بلینچرڈس ٹاؤن سینٹر

**بلینچرڈس ٹاؤن سینٹر** () بلینچرڈس ٹاؤن، ڈبلن، جمہوریہ آئرلینڈ میں واقع آئرلینڈ کے سب سے بڑے شاپنگ سینٹرز میں سے ایک ہے۔ اس کا افتتاح 1996ء میں ہو جبکہ 2004ء میں اس کی توسیع کی گئی۔

## حوالہ جات

## بیرونی روابط
* Blanchardstown Centre

زمرہ:جمہوریہ آئرلینڈ میں شاپنگ سینڑر
زمرہ:بلینچرڈس ٹاؤن
زمرہ:کاؤنٹی ڈبلن میں شاپنگ سینٹرز
زمرہ:ویکی ڈیٹا سے مطابقت رکھنے والی مختصر تفصیل
لفی ویلی شاپنگ سینٹر

**لفی ویلی شاپنگ سینٹر** () کلونڈالکن، ڈبلن، جمہوریہ آئرلینڈ میں ایک درمیانے درجے کا شاپنگ مال ہے۔

## حوالہ جات

## بیرونی روابط
* Liffey Valley Shopping Centre
* The Retail Park, Liffey Valley
* TripAdvisor reviews

زمرہ:کاؤنٹی ڈبلن میں شاپنگ سینٹرز
زمرہ:جنوبی ڈبلن (کاؤنٹی) میں عمارات و ساخات
زمرہ:ویکی ڈیٹا سے مطابقت رکھنے والی مختصر تفصیل
مراۃ الاخبار

**مراۃ الاخبار** برطانوی ہندوستان کا فارسی زبان میں نکلنے والا ایک ہفت روزہ اخبار تھا جسے 20 اپریل، 1822ء میں رام موہن رائے نے کولکاتا سے جاری کیا تھا۔ یہ ہندوستان میں فارسی کا پہلا مطبوعہ اخبار تھا۔

مراۃ الاخبار کے بانی رام موہن رائے ہندوؤں کے بڑے مصلح، برہمو سماج کے بانی اور کلکتہ کی صحافت کے اہم ستون تھے۔ وہ 22 مئی 1774ء کو رادھا نگر، مدراس پریزیڈنسی میں پیدا ہوئے۔ خاندانی روایات کے مطابق عربی اور فارسی کی تعلیم حاصل کی۔ پٹنہ جا کر اسلامی علوم میں دسترس پائی۔ اُن صوفیا کی تصانیف کا مطالعہ کیا جن پر ویدانت کے فلسفے کا گہرا اثر تھا۔

انھوں نے سب سے پہلے ستی کی رسم کے خلاف مہم چلائی اور 1828ء میں گورنر جنرل ہند لارڈ ولیم بنٹنک نے اس رسم کو قانوناً بند کر دیا۔ وہ ہندوستان خصوصاً ہندوؤں کے لیے مغربی تعلیم کے بڑے حامی تھے۔ انھوں نے کلکتہ میں **ہندو اسکول** کے قیام میں اہم کردار ادا کیا۔ عمر کے آخری حصے میں دہلی کے مغل حکمراں اکبر شاہ ثانی نے انھیں اپنا نمائندہ بنا کر انگلستان بھیجا تاکہ وہ اُس کے نذرانے میں اضافے اور دوسری شکایات کے ازالے کے لیے شہنشاہ انگلستان کی عدالت میں اپیل کرے۔ 27 دسمبر 1833ء میں برسٹل میں وفات پائی۔ رام موہن رائے کو اس بات کا پورا احساس تھا کہ ہم وطنوں تک اُن کے خیالات پہنچانے کا بہترین ذریعہ صحافت ہی ہے، اس لیے وہ میدانِ صحافت کے میدانِ کارزار میں داخل ہوئے۔ 20 اپریل 1822ء میں انھوں نے مراۃ الاخبار کی بنیاد رکھی جو ہندوستان کا فارسی زبان میں پہلا مطبوعہ اخبار تھا۔ یہ اخبار 4 اپریل 1823ء کو بند ہو گیا۔

## حوالہ جات

زمرہ:فارسی زبان کے اخبار
زمرہ:کولکاتا میں شائع ہونے والے اخبارات
زمرہ:ہندوستان میں 1822ء کی تاسیسات
زمرہ:بھارت کے کالعدم اخبارات
زمرہ:بھارتی اخبارات پر نامکمل مضامین
زمرہ:کالعدم ہفت روزہ اخبار
زمرہ:ویکی ڈیٹا سے مطابقت رکھنے والی مختصر تفصیل
زمرہ:برطانوی ہند کے اخبارات
گویڈیلک زبانیں

**گویڈیلک** (Goidelic) (تلفظ: ) یا **گویڈیلک زبانیں** (Goidelic languages) (; ; )
جزیراتی کیلٹک زبانوں کے دو گروہوں میں سے ایک ہے جبکہ دوسرا گروہ بریطانی زبانیں ہے۔ 

## حوالہ جات

## بیرونی روابط

* Scottish Gaelic Wikipedia
* Irish language Wikipedia
* Manx Wikipedia
* Comparison of Irish and Scottish Gaelic

زمرہ:کیلٹک زبانیں
زمرہ:گویڈیلک زبانیں
یہودی فلسفہ

**یہودی فلسفہ** یہودیت کے الہامی افکار اور یہودی فلسفیوں کے نوشتہ جات پر مشتمل ہے۔ یہودی ربیوں کے مطابق نبی ابراہیم سب سے پہلے فلسفی تھے۔ جبکہ غیر مذہبی اسکالر فیلو یودیس کو اولین اور قدیم ترین فلسفی قرار دیتے ہیں۔
یہودی فلسفہ تشریح بنی اسرائیل ماخذ کائنات اور خدا کی صفات و قدرت پر بحث کرتا ہے۔ اس کا بنیادی ماخذ عبرانی کی کتاب مقدس ہے جسے تنخ کہا جاتا ہے چنانچہ یہ کہا جا سکتا ہے کہ یہودی فلسفے کی عمارت تنخ کی بنیادوں پر کھڑی ہے۔ پہلی صدی قبل مسیح سے لے کر دوسری صدی عیسوی عہد تنائیم کے ربی اور ربیان عہد امورائیم جو دوسری صدی عیسوی سے چھٹی صدی عیسوی میں ہوئے، اسے بصیرت خدا شناسی اور فہم کائنات قرار دیتے ہیں۔ یہ موضوعات فکر جیسے وحدت، علم مطلق، قدرت مطلق، فیض رسانی پروردگار، برائے اسرائیل اوراس کے قبیلوں کے نصب العین، مفہوم مسیح و نجات، شریعت کی منشا و مقاصد اور ہلاخاہ پر مشتمل ہیں۔ تالمود کے علاوہ درمیشنا اور میدارش بھی یہودی مکتب فکر کے دانشوروں کے الہیاتی اور فلسفی مباحث میں شامل رہے۔ مزید یہ کہ کبالہ، یہودیت کے سری علوم، صوفی ازم اور خدا کی بعید الفہم تخلیقات بھی فلسفیوں اور دانشوروں کے زیر مطالعہ رہیں۔

## قدیم یہودی فلسفہ

### فلسفہ کتاب مقدس

قرون وسطی کے یہودی نوشتہ جات اور اسلامی احادیث کے مطابق، ابراہیم موحد تھے اور انھیں وحی الہی کے ذریعے توحید کی خبر دی گئی تھی۔ کتاب مزامیر داوود اور امثال سلیمان اس کے علاوہ کتاب ایوب یہودی فلسفے کے اہم ترین ماخذات ہیں۔

### فیلو یودیس

فیلو یودیس نے اپنی کتب میں دین یہودیت کے افکار اور فلسفہ یونانی کو باہم مرتبط کرنے کی کوشش کی ہے۔ اس نے کتاب مقدس کے انداز تفسیر کو اختیار کرتے ہوئے یہوداہ کو قدیم یونانی فلسفے کی شاخوں کے ساتھ ممتزج کیا اور یہودیت کو خدا، بشریت اور عالم امکان کی نئی جہتوں سے روشناس کر وایا۔

### قرون وسطی
قرون وسطی سے پہلے کے دور میں فلیون نے تعلیمات یہودیت کو فلسفہ یونان سے مربوط کرنے کی سعی کی؛ قرون وسطی میں یہودی فلسفے پر اسلامی، معتزلی اور اشاعری اثرات غالب ہوئے۔ اس عہد کے یہودی فلسفیوں میں ابن میمون، یوسف بصیر، سلیمان بن جبریل، بحیہ بن پقودہ، یہودا لاوی، حسدائی کرسکاس اور یوسف آلبو کے نام ملتے ہیں۔

### چودہویں اور پندرہویں صدی

ان آخری صدیوں کے دوران یہودی فلسفے میں حیرت انگیز تبدیلیاں واقع ہوئیں۔ اور اس کی وجہ وہ صدمات اور سانحات ہیں جو چودہویں اور پندرہویں صدی کے دوران یہودی قوم پر گذرے۔ شم طوو بن طوو پہلا شخص تھا جس نے کہا کہ افکار ارسطو نے دین یہودیت کو نقصان پہنچایا، اس کے خیال میں یہودی فلسفہ قدیم یونانی فلسفے سے بھی خطرناک ہے۔

## حوالہ جات

* Wikipedia Contributers, "Jewish philosophy" from Wikipedia, From Wikipedia, the free encyclopedia


زمرہ:مغربی فلسفہ
زمرہ:مطالعہ یہودیت
زمرہ:یہودی ثقافت
زمرہ:صفحات مع گراف
زمرہ:تاریخ سائنس
زمرہ:تاریخ فلسفہ
زمرہ:فلسفیانہ مدارس و روایات
زمرہ:فلسفہ کی شاخیں
زمرہ:فلسفہ دین
زمرہ:تاریخ یہودیت
خاندان کی آبرو

[تصغیر|ایک ہندو خاتون اپنے شوہر کے قدموں کو چھوتی ہوئی اس تصویر میں دکھائی پڑتی ہے۔ اس روایت کے تحت خاندان میں عزت و آبرو کی کیفیت کا اظہار مقصود ہے۔ اسے مغربی بھارت کے ایک فنکار نے [1530ء میں اتارا تھا۔]]
**خاندان کی آبرو** ایک مبہم تصور ہے۔ اس کی رو سے ان اقدار اور عزت کی پاسبانی کا خیال کار فرما ہوتا ہے جس سے ایک فرد تنہا نہیں بلکہ اس کے سبھی قریبی رشتے دار سماج میں ایک مقام و مرتبہ بنا سکتے ہیں، اجتماعی اور انفرادی طور پر۔ آبرو کا اہم نقطہ سماج میں خاندان ہی ہے اور سماج خاندان اور آبرو کے تقاضوں کی ہم آہنگی کا جائزہ لیتا ہے۔ خاندان کے افراد کے اخلاق اور ان کا برتاؤ خاندان کی آبرو کی عکاسی کرتا ہے اور خاندان خود کے بارے میں کیا تصور رکھتا ہے، اس کے بارے میں دوسرے بھی اپنی سوچ بناتے ہیں۔ خاندان کی آبرو کئی عوامل پر منحصر ہو سکتی ہے جن میں سماجی موقف، مذہب، لباس، غذا، ملازمت یا کام، جائداد کی ملکیت وغیرہ شامل ہو سکتے ہیں۔

## خاندان کی آبرو اور ان ارکان خاندان
خاندان کی آبرو کا تصور ملکوں پر سماجوں میں جداگانہ۔ یہ فرق ترقی یافتہ اور ترقی پزیر ممالک میں بطور خاص مختلف ہے۔ ویسے تو خاندان کا ہر فرد ترقی پزیر ممالک میں اپنے اہل و عیال کا نام روشن کر سکتا ہے اور اسے مٹی میں ملا سکتا ہے، تاہم عورتوں اور خاص طور پر دوشیزہ لڑکیوں کے رہن سہن پر خاص توجہ دی جاتی ہے۔ شاید اس کا اظہار مفتی شبیر احمد کی اہلیہ کی نوشتہ کہانی *خاندان کی آبرو خطرے میں ہے* کے اس قتباس میں بخوبی ہوتا ہے:

اس کے برعکس فرانس جیسے ممالک میں عمومًا جوان لڑکیاں ماں باپ سے ہٹ کر الگ رہتی ہیں۔ اور یہ ان کے معاشرے میں عام بات ہے۔

## مزید دیکھیے
* ناموسی قتل
* بھارت میں ناموسی قتل
* پاکستان میں ناموسی قتل

## حوالہ جات

زمرہ:خاندان
زمرہ:ناموس
ابتدائی آئرش

**ابتدائی آئرش** ()  ()
گویڈیلک زبانوں میں سے قدیم ترین معروف شکل ہے۔ یہ جزیرہ آئرلینڈ اور جزیرہ برطانیہ عظمی میں چوتھی تا ساتویں یا آٹھویں صدی کے پتھروں پر کندہ صورت میں ملتی ہے۔ 

## حوالہ جات

## کتابیات

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

زمرہ:آئرش زبان کی تاریخ
زمرہ:قدیم آئرلینڈ
زمرہ:غیر حوالہ معدومیت کی تاریخ والے زبانوں کے مضامین
زمرہ:ویکی ڈیٹا سے مطابقت رکھنے والی مختصر تفصیل
خوں بہا

**خوں بہا** سے مراد وہ پیسہ یا پھر کسی قسم کا معاوضہ ہے جو کسی جرم کا مرتکب شخص (عمومًا قاتل) یا اس کے اہل خانہ، قبیلے یا خیر خواہ مقتول کے اہل خانہ یا قریبی رشتے داروں کو ادا کرتا ہے۔

## مخصوص مثالیں اور استعمالات
انگریزوں کے عام بول چال میں خوں بہا سے مراد وہ انعام ہے جس کی وجہ سے کسی مجرم کو عدالت میں لاکر کھڑا کیا جا سکے۔ دیگر سیاق و سباق میں یہ وہ مالی جرمانہ ہے جو کسی قاتل کی جانب سے مقتول کے ورثاء کو ادا کیا جاتا ہے۔ یہ جرمانے مجرم یا اس کے اہل خانہ کو مقتول کے خاندان کی بدلے کی آگ سے مکمل طور پر تحفظ فراہم کرتے ہیں۔ یہ طریقہ جرمانی لوگوں میں بہت عام تھا۔ اس دور میں تشدد کے ہر سنگین جرم پر خوں بہا لیا جاتا تھا۔ کچھ جرائم جیسے کہ کسی کا گرجا گھر یا شاہی محل کے احاطے میں قتل ناقابل معافی تھے اور ان پر سزائے موت دی جاتی تھی۔ ایسا مجرم قانون کے دائرے سے باہر تھا اور اسے دیکھتے ہی مار دیا جاتا تھا۔

### اسلام میں

اسلامی اصطلاحات میں قصاص کئی معاملات میں مقتول کے اہل خانہ کو پیسہ دیا جاتا تھا۔ یہ پیسا ملک در ملک اور معاملہ در معاملہ مختلف ہوتا ہے۔

### یہودیت میں
چوں کہ یہودیت میں یہ تصور ہے کہ کسی شخص کی زندگی خدا کی امانت ہے، اس لیے یہودیت خوں مقتول کے ورثاء کو خوں بہا لینے سے منع کرتی ہے۔

### جاپان میں
جاپانی ثقافت میں یہ عام بات ہے کہ خوں بہا یا *میماکین* مقتول کے اہل خانہ کو دی جائے۔ یہی صورت حال لوسی بلیک مین کے مقدمے میں ہوئی جب مقتولہ کے والد نے £450,000 کا خوں بہا اپنی بیٹی کے قتل کے عوض حاصل کیا تھا۔

### کوریا میں
کوریائی قانونی نظام کے تحت یہ عام بات ہے کہ معمولی جرائم (جیسے کہ ہتک عزت) اور سنگین جرائم (جیسے کہ آبرو ریزی) کا ملزم خوں بہا (*hapuigeum*, 합의금) کی پیش کش متاثرہ شخص کو کرتا ہے اور اگر اسے قبول کر لیا جائے تو مرتکب کو مزید سزا سے چھوٹ دی جاتی ہے۔ اکثر اس معاملے کو پولیس کے ذریعے انجام دیا جاتا ہے۔  حالاں کہ یہ عام بات ہے، تاہم زیادہ شہرت پانے والے معاملوں میں یہ ہونا کبھی کبھار احتجاجی مظاہروں کو دعوت دیتا ہے۔

### صومالیہ میں
صومالی لوگوں کے عرف عام قانون میں جسے *[[ژیر]]* کہا جاتا ہے، خوں بہا کی ادائیگی ہتک عزت، سرقے، جسمانی چوٹ، آبرو ریزی اور موت کی صورت میں اور متاثرہ شخص کے خاندانوں کو راحت پہنچانے کے لیے ہوتی ہے۔

## دیگر معانی اور استعمالات

### مسیحیت میں
مسیحی بائبل میں اس اصطلاح کو ان تیس چاندی کے سکوں کے لیے کہا جاتا ہے جنھیں یہوداہ اسکریوطی نے عیسی مسیح کی شناخت ان کے گرفتار کنندوں کے لیے بتانے کے لیے کہی تھی۔ مسیح کی تصلیب کے بعد یہوداہ نے یہ ادائیگی بڑے پادری کو دے دی، جس نے انھیں لے کر کہا، ‘یہ خلاف قانون ہے انھیں خزانے میں ڈالا جائے، کیوں کہ یہ خون کی قیمت ہے۔

### جہاز رانی میں
"شینگھائی گیری" میں یہ بات تھی کہ جہاز رانوں کو جبرًا بھرتی کیا جاتا تھا۔ بھرتی کنندہ آقا کا کام یہ تھا کہ وہ جہاز کا عملہ ڈھونڈ نکالتے تھے۔ انھیں "جسمًا" ادا کیا جاتا تھا، جس سے وہ زیادہ سے زیادہ سمندری عملے کی بھرتی کرتے تھے۔ 

اس ادائیگی کو خوں بہا کہا جاتا تھا۔

## حوالہ جات

زمرہ:سزائیں
زمرہ:فوجداری قانون
زمرہ:ویکی ڈیٹا سے مطابقت رکھنے والی مختصر تفصیل
زمرہ:ضابطہ فوجداری
زمرہ:جرم
زمرہ:عہد نامہ جدید
قدیم آئرستانی

**قدیم آئرش** () (; ; ; ; جسے کبھی کبھار **قدیم گیلک** (Old Gaelic) بھی کہا جاتا ہے)
گویڈیلک زبانوں کی قدیم ترین شکل کو دیا جانے والا نام ہے جس کی تحریریں اب بھی وسیع پیمانے پر محفوظ ہیں۔

## حوالہ جات

## بیرونی روابط
* An Etymological Dictionary of the Gaelic Language MacBain, Alexander Gairm Publications, 1982
* Old Irish dictionary
* Old Irish Online from the University of Texas at Austin.
* eDIL (digital edition of the *[[Dictionary of the Irish Language]]*)

زمرہ:قرون وسطی میں آئرلینڈ
زمرہ:قرون وسطی زبانیں
زمرہ:قدیم آئرش
زمرہ:غیر حوالہ معدومیت کی تاریخ والے زبانوں کے مضامین
زمرہ:ویکی ڈیٹا سے مختلف مختصر وضاحت
زمرہ:آئرلینڈ کی زبانیں
زمرہ:آئرش زبان
زمرہ:تاریخ آئر لینڈ
زمرہ:گویڈیلک زبانیں
زمرہ:کیلٹک زبانیں
زمرہ:یورپی زبانیں
زمرہ:اشتقاقی زبانیں
وسطی آئرش

**وسطی آئرش** () (کبھی کبھار **وسطی گیلک** (Middle Gaelic) بھی کہا جاتا ہے، ) ایک گویڈیلک زبان ہے جو جزیرہ آئرلینڈ، اسکاٹ لینڈ اور آئل آف مین میں تقریباً 900-1200 عیسوی میں بولی جاتی تھی۔ یہ قدیم انگریزی اور انتدائی وسطی انگریزی کی ہم عصر زبان ہے۔ جدید گیلک زبانیں آئرش، اسکاٹش گیلک اور مینکس وسطی آئرش سے ہی نکلی ہیں۔

## حوالہ جات

زمرہ:آئرش زبان کی تاریخ
زمرہ:قرون وسطی زبانیں
زمرہ:سکاٹش گیلک زبان
زمرہ:قرون وسطی میں آئرلینڈ
زمرہ:غیر حوالہ معدومیت کی تاریخ والے زبانوں کے مضامین
کلاسیکی گیلک

**کلاسیکی گیلک** () (; ) اسکاٹ لینڈ اور جزیرہ آئرلینڈ میں تیرہویں صدی سے اٹھارویں صدی تک استعمال ہونے والی ایک مشترکہ ادبی شکل تھی۔ 

## حوالہ جات

* Meek, Donald E.، "The Scots-Gaelic Scribes of Late Medieval Perthshire: An Overview of the Orthography and Contents of the Book of the Dean of Lismore"، in Janet Hadley Williams (ed.)، *Stewart Style, 1513–1542: Essays on the Court of James V* (East Linton, 1996)، pp. 254–72
* Ó Maolalaigh, R. *Scottish Gaelic in Twelve Weeks* (2008) Birlinn 
* Thomson, D. (ed.) *The Companion to Gaelic Scotland* (1994) Gairm 
* Wormald, Jenny، *Court, Kirk and Community: Scotland, 1470–1625* (Edinburgh, 1981)، 

زمرہ:سکاٹش گیلک زبان
زمرہ:آئرش زبان کی تاریخ
زمرہ:آئرش لہجے
زمرہ:غیر حوالہ معدومیت کی تاریخ والے زبانوں کے مضامین
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرون وسطی میں اسکاٹ لینڈ
زمرہ:قرون وسطی میں آئرلینڈ
زمرہ:قرون وسطی زبانیں
مسلم مسجد

**مسلم مسجد** لوہاری دروازے کے باہر واقع ہے۔ مسلم مسجد کی عمارت بہت قدیم نہیں مگر عمارت میں مغل فن تعمیر کی جھلک نظر آتی ہے عمارت کی تعمیر میں سنگ سرخ کا استعمال کیا گیا ہے۔ مسجد کے ہال کے باہر فرش پر سرخ پتھر کی بڑی بڑی سلیبیں نصب کی گئی ہیں اور ہر دوسری سِل پر مسجد کی عمارت کا نمونہ بنایا گیا ہے مسجد کا مینار بجانب سڑک سیدھ مسجد کے شرقی جنوبی حصے میں واقع ہے اور مسجد کے ہال کے داخلی دروازے  پر چار چھوٹے چھوٹے مینار تعمیر کیے گئے ہیں ان کے درمیان میں انتہائی خوبصورت چھوٹے چھوٹے چارگنبدوں کے نمونہ جات ہیں۔ مسجد کا ہال اند سے بھی بے حد شاندار ہے۔

## تاریخ

قیام پاکستان سے قبل مسجد کی کل رقبہ ڈیڑھ مرلہ زمین پر مشتمل تھا۔ یہ مسجد عین اس مقام پر تھی جہاں پر انگریز سرکار سے قبل سکھ عہد میں شہر کے گرد خندق تھی۔ اس خندق کو انگریز سرکار نے مٹی سے بھروا دیا تھا۔ مسجد کی پرانی عمارت کے قریب ایک قدیمی کنواں بھی تھا جس سے اردگرد کی آبادی کو پانی فراہم کیا جاتا تھا۔ مسلم مسجد سیاسی حوالے سے بھی کافی اہمیت کی حامل ہے۔ سنہ 1925ء میں یہیں پر انجمن خادم المسلمین قائم ہوئی۔ 1937ء سے 1947ء تک یہ مسجد حصول پاکستان کی تحریک کا بھی زبردست مرکز رہی۔ سنہ 1977ء کی تحریک نظام مصطفٰی کے دوران میں بھی مسجد کو خصوصی اہمیت حاصل رہی 9 اپریل 1977ء کو ذوالفقار علی بھٹو کے خلاف احتجاج کے دوران مسلم مسجد کے باہر فائرنگ سے نو سے دس افراد بھی مارے گئے۔

## وجہ تسمیہ

اس مسجد کا نام مولانا محمد بخش مسلم کی وجہ سے مسلم مسجد ہے۔

## مولانا محمد مسلم

مولانا محمد بخش مسلم 18 فروری 1887ء کو چھتہ بازار اندرون لاہور میں پیدا ہوئے  1918ء میں بی۔ اے کا امتحان  پنجاب یونیورسٹی سے پاس کیا اس سال یونیورسٹی سے صرف دو مسلمان طالب علم تھے جنھوں نے بی۔اے پاس کیا۔ دوسرے شیخ محمد دین تھے۔مولانا اعلیٰ پاے کے خطیب تھے۔ 1924ء میں جب  شدھی کی تحریک زوروں پر تھی تب اہل لاہور کی اپیل پر مولانا محمد بخش مسلم نے دلائل سے اسلام کا دفاع کیا ۔ مولانا نے تحریکنظام مصطفٰی میں بھی اہم کردار ادا کیا آپ نے 1987ء میں وفات پائی مسلم مسجد چوک انار کلی کے جنوب مغربی گوشے میں ایک تہ خانے کے اندر  مولانا محو خواب ابدی ہیں۔

## عمارت

مسجد کی تعمیرکا احوال نقوش لاہور نمبر میں یوں درج ہے ’’حضرت عبد الصمد بانی سلسلہ محدیہ نے 9 جون 1950ء بروز جمعہ اس مسجد کی پہلی اینٹ رکھی اور پونے دو لاکھ روپے کے صرف سے دس سال میں یہ حسین و جمیل مسجد اور اس کا بلند و عالی شان مینار بن کر تیار ہوا۔ اس مسجد کا فن تعمیر اپنی نظیر آپ ہے۔ جنوری 1955ء میں یہاں مدرسہ کریمیہ کے شعبہ تجوید کا قیام عمل میں آیا پھر جامعہ مدینہ کے تعاون سے ایک اور دار العلوم بھی قائم کیا گیا۔ اس مسجد کی کرسی زمین سے ایک منزل بلند ہے۔ مسجد، صحن اور حوض وغیرہ سب اوپر ہیں۔ نیچے دکانوں کے علاوہ ایک پریس اور فری ہسپتال ہے۔‘‘ مسلم مسجد کی عمارت بہت قدیم نہیں مگر عمارت میں مغل فن تعمیر کی جھلک نظر آتی ہے عمارت کی تعمیر میں سنگ سرخ کا استعمال کیا گیا ہے۔ مسجد کے ہال کے باہر فرش پر سرخ پتھر کی بڑی بڑی سلیبیں نصب کی گئی ہیں اور ہر دوسری سِل پر مسجد کی عمارت کا نمونہ بنایا گیا ہے مسجد کا مینار بجانب سڑک سیدھ مسجد کے شرقی جنوبی حصے میں واقع ہے اور مسجد کے ہال کے داخلی دروازے  پر چار چھوٹے چھوٹے مینار تعمیر کیے گئے ہیں ان کے درمیان میں انتہائی خوبصورت چھوٹے چھوٹے چارگنبدوں کے نمونہ جات ہیں۔ مسجد کا ہال اند سے بھی بے حد شاندار ہے۔

زمرہ:لاہور کی مساجد
زمرہ:اندرون لاہور
طالب آملی

**طالب آملی** (پیدائش: 1585ء— وفات: 1627ء) فارسی کے مشہور شاعر تھے۔طالب آملی کا شمار گیارہویں صدی ہجری کے بزرگ فارسی شعراء میں ہوتا ہے۔طالب آملی کی شاعری سے بعد کے فارسی شعراء بھی متاثر ہوئے جن میں نیما یوشج اور ملک الشعراء محمد تقی بہار بھی شامل ہیں۔

## سوانح
طالب کی پیدائش 994ھ مطابق 1585ء میں آمل میں ہوئی۔طالب نے 1585ء سے 1602ء تک آمل میں زندگی بسر کی۔ 1602ء میں کاشان چلے گئے۔ 1602ء سے 1609ء تک کاشان، اصفہان، مشہد، مرو میں اقامت اختیار کی۔طالب نے اصفہان میں قیام کو اپنے اِس شعر میں بھی بیان کیا ہے:



 

1609ء میں مرو کے راستے قندھار سے ہوتے ہوئے لاہور ٹھہرے۔ 1029ھ مطابق 1619ء میں گجرات میں قیام کیا اور فتح پور سیکری پہنچ کر مغلیہ سلطنت کے دار الحکومت آگرہ پہنچے۔ اُس وقت مغل شہنشاہ جہانگیر تختِ سلطنت پر براجمان تھا۔ مغل دربار سے بہت جلد وابستگی قائم ہو گئی اور 1619ء میں اُسے ملک الشعراء کا خطاب تفویض ہوا۔

## خاندان
طالب کے خاندان میں اُن کی بہن ستی النسا خانم کا پتا چلتا ہے، جن سے طالب کو اُنسیت تھی۔ ایک مثنوی **طالبا** اپنی اِسی بہن کے لیے لکھی تھی۔ یہ بہن طالب کے ہمراہ ہی 1619ء میں مغل سلطنت میں وارد ہوئیں تھیں۔ طالب کی وفات کے بعد طالب کی اولاد کو ستی النساء خانم نے ہی اپنی نگہداشت میں لے لیا تھا۔

## وفات
طالب نے 42 سال کی عمر میں لاہور میں انتقال کیا۔ وارثوں میں اولاد چھوڑی جس کو اُن کی بہن ستی النساء خانم نے اپنی سرپرستی میں لے لیا۔ لاہور میں طالب آملی کا مقام تدفین اب موجود نہیں۔

## شاعری
طالب کی شاعری میں سوز و درد نمایاں ہے۔اِس لحاظ سے انھیں مغل شعراء میں سوز و درد کی کیفیت بیان کرنے والا نمایاں شاعر قرار دیا جاتا ہے۔طالب کی فارسی شاعری کا نمونہ یہ ہے:


 



 


 فارسی شاعری کا مزید نمونہ یہ بھی ہے:



 

## مزید دیکھیے
* فارسی ادب
* نورالدین جہانگیر
* مغلیہ سلطنت
* فارسی شعرا کی فہرست

## حوالہ جات

زمرہ:1580ء کی پیدائشیں
زمرہ:1626ء کی وفیات
زمرہ:آمل کی شخصیات
زمرہ:ایرانی خطاط
زمرہ:ایرانی ریاضی دان
زمرہ:ایرانی مرد شعرا
زمرہ:سترہویں صدی کے فارسی شعرا
زمرہ:فارسی ادب
زمرہ:مغلیہ سلطنت میں ایرانی تارکین وطن شخصیات
زمرہ:ہندوستان میں ایرانی مہاجرین
زمرہ:1586ء کی پیدائشیں
زمرہ:لاہور میں وفات پانے والی شخصیات
زمرہ:1585ء کی پیدائشیں
زمرہ:فارسی زبان کے ہندوستانی شعراء
زمرہ:1627ء کی وفیات
ڈنڈرم ٹاؤن سینٹر

**ڈنڈرم ٹاؤن سینٹر** () ڈنڈرم، ڈبلن، جمہوریہ آئرلینڈ میں واقع خریداری مرکز ہے۔ یہ آئرلینڈ کا سب سے بڑا شاپنگ سینٹر ہے۔ 
اس کا رقبہ تقریباً 140،000 مربع میٹر (1،500،000 مربع فٹ) اور 3،400 سے زائد کار پارکنگ کی جگہیں ہیں۔

## حوالہ جات

زمرہ:کاؤنٹی ڈبلن میں شاپنگ سینٹرز
زمرہ:ڈنڈرم، ڈبلن
زمرہ:ڈون لاری–ریتھڈاون میں عمارات اور ساخات
زمرہ:آئرلینڈ میں 2005ء کی تاسیسات
زمرہ:ویکی ڈیٹا سے مطابقت رکھنے والی مختصر تفصیل
الیانتس

**الیانتس** ()  (تلفظ:  ; ) ایک یورپی مالیاتی خدمات کمپنی ہے جس کا صدر دفتر میونخ، جرمنی میں واقع ہے۔

## حوالہ جات

## بیرونی روابط

زمرہ:جرمنی کے بینک
زمرہ:جرمن وسمہ جات
زمرہ:سوسائی ٹاس یوروپآیا
زمرہ:جرمنی کی بیمہ کمپنیاں
زمرہ:جرمنی میں 1890ء کی تاسیسات
زمرہ:1891ء میں قائم ہونے والی کمپنیاں
زمرہ:بیمہ کمپنیاں
زمرہ:متعدد القومی کمپنیاں
زمرہ:1891ء میں قائم ہونے والے بينک
زمرہ:1890ء میں قائم ہونے والی کمپنیاں
زمرہ:نیو یارک اسٹاک ایکسچینج میں مندرج کمپنیاں
زمرہ:میونخ
زمرہ:یورپ میں 1890ء کی تاسیسات
زمرہ:جرمنی میں 1890ء کی دہائی کی تاسیسات
زمرہ:عوامی طور پر تجارت کرنے والی کمپنیاں
نسب

**نسب** وہ ظاہری علامات ہیں جو والدین سے عترت یا اولاد کو منتقل ہوتے ہیں، جسے یا تو غیر جنسی تولید یا جنسی تولید کے ذریعے عترت کی اکائیاں
یا جاندار اپنے والدین کی وراثیاتی معلومات پاتے ہیں۔ حالاں کہ یہ معاملہ نسب کا ہوتا ہے، تاہم افراد میں تغیر جمع ہو سکتا ہے اور انواع حیات اس کی وجہ قدرتی انتخاب سے ارتقائی مرحلوں سے گذر سکتے ہیں۔ حیاتیات میں نسب کے مطالعے کو وراثیات کہتے ہیں۔

## جانداروں کا نسب
ہر انسان اور جانور کا نسب ہوتا ہے اور اس کی اہمیت ہوتی ہے۔ لوگ سلاطین، سربراہوں اور مذہبی پیشواؤں سے اپنا نسب بتاتے ہیں، گویا ان میں وہ صفات کسی درجے فطری ہیں جو ان کے آبا و اجداد میں تھے۔

پالتو جانوروں کے نسب کے بارے میں جانوروں کے مالکین فکر مند رہتے ہیں۔ مثلًا آل سیشن یا بلڈاگ کے مالکین اپنے کتے کو دوسرے کتے کے ملاپ سے بچاتے ہیں تاکہ ان کے جانوروں کا نسب بدستور عمدہ اور اعلٰی رہے۔ بھارت کے اونگول بیل کا نسب بیرون ملک کروڑوں میں بک چکا ہے کیوں کہ انگوال گایوں کی نسل اور ان کے دودھ میں کچھ خاص بات ہے۔

تقریباً ہر قوم اور تہذیب میں گھوڑوں کو خاص مقام حاصل رہا ہے۔ عرب میں تو ہر گھوڑے کا نام رکھنے کے ساتھ ساتھ اس کا پورا شجرہ نسب تک یاد رکھا جاتا تھا۔ موجودہ دور میں بھی سربراہانِ مملکت اور امرا کی عزت و توقیر کے لیے انھیں بگھیوں میں سوار کروا کر تقریبات میں لایا جاتا ہے۔

## حوالہ جات

زمرہ:وراثیات
زمرہ:ویکی ڈیٹا سے مختلف مختصر وضاحت
زمرہ:ارتقا
قیصری دروازہ (ریل بازار)

تصغیر|350x350پکسل|قیصری دروازہ، گمٹی کے بالکل سامنے واقع ہے ۔ (ریل بازار ٖفیصل آباد)

**قیصری گیٹ ، **فیصل آباد کلاک ٹاور کے ساتھ ، آٹھ بازاروں کے قریب واقعہ ہے۔ اس کو 1897 میں برطانوی راج کے دور میں جدید فیصل آباد میں تعمیر کیا گیا**۔**مغل نظر دینے کے لیے داخلہ خود کو مضبوط کنکریٹ اور پینٹ پیلا پیلے رنگ اور ہلکے براؤن سے بنا دیا گیا ہے۔  دروازے کی اصل نشان ہیں اب بھی دیکھا جا سکتا ساتھ سب سے اوپر پر نام اور تاریخ کی  جب تعمیرکیا گیا۔

یہ دروازہ گمٹی کے بالکل سامنتے واقعہ ہے۔ گیٹ اور  گمٹی ریلوے روڈ پر واقع ہے، جو باتھ روم فرنیچر اور بہت سے بینکوں کے لیے ایک بڑی مارکیٹ ہے۔

## مزید دیکھیے
* فیصل آباد
* فیصل آباد بین الاقوامی ہوائی اڈے
* لاہور
* پنجاب (پاکستان)
* پاکستان

## حوالہ جات
ََ

## بیرونی روابط
*فیصل آباد کا تفصیلی گوگل نقشہ جس میں قیصری گیٹ کا مقام دکھایا گیا ہے۔

زمرہ:فیصل آباد کی عمارات و ساخات
زمرہ:فیصل آباد
زمرہ:پاکستان کی عمارات و ساخات کے نامکمل مضامین
زمرہ:فیصل آباد کے سیاحتی مقامات
زمرہ:فیصل آباد میں شارعیں